cyanic-selkie/wikianc huggingface dataset:
Πρίζα
Ιστορία
Η πρίζα έχει συνήθως τρεις συνδέσεις, δύο για την παροχή εναλλασσόμενου ρεύματος και μία γείωση. Στην Ευρώπη και τις πρώην ευρωπαϊκές κτήσεις, οι πρίζες παρέχουν εναλλασσόμενο ρεύμα τάσης 220 V (380 V για τριφασικό) με συχνότητα 50 Hz. Στην Αμερική, και σε μερικές ακόμα χώρες, οι πρίζες παρέχουν ρεύμα τάσης 110 V και συχνότητα 60 Hz. Οι υποδοχές των πριζών διαφέρουν από χώρα σε χώρα. Για παράδειγμα, στην ηπειρωτική Ευρώπη χρησιμοποιούνται βύσματα με τρεις ακίδες που σχηματίζουν ισόπλευρο τρίγωνο, ενώ στο Ηνωμένο Βασίλειο,την Κύπρο, τη Μάλτα, την Ινδία και την Αμερική χρησιμοποιούνται πρίζες με πεπλατυσμένα βύσματα σε σχήμα "Τ", που υποτίθεται ότι παρέχουν μεγαλύτερη ασφάλεια. Μέχρι και πριν μερικά χρόνια, στην Ελλάδα, όπως και στις άλλες χώρες της τέως Ευρωπαϊκής Οικονομικής Κοινότητας, οι πρίζες που έμπαιναν στα σπίτια, ήταν σχεδόν όλες με τρεις ακροδέκτες, οι οποίοι σχημάτιζαν ισόπλευρο τρίγωνο. Χωνευτές πρίζες έμπαιναν μόνο στα μέρη όπου η νοικοκυρά επρόκειτο να τοποθετήσει το ψυγείο και το πλυντήριο, καθώς και στη βεράντα. Μάλιστα αυτές οι τελευταίες είχαν από πάνω και ένα καπάκι για να προστατεύονται από τα νερά. Το 2003 όμως η Κομισιόν αποφάσισε να μη χρησιμοποιούνται πλέον πρίζες με τρεις πόλους, καθώς στο παρελθόν είχαν προκληθεί δεκάδες ατυχήματα απ' αυτές. Έτσι απ' τις αρχές του 2004 σε όλες τις χώρες τις Ευρωπαϊκης Ένωσης (εκτός Κύπρου, Μάλτας και Ηνωμένου Βασιλείου ) χρησιμοποιούνται μόνο χωνευτές πρίζες, οι οποίες ονομάζονται schuko (σούκο) και είναι πολύ πιο ασφαλείς. Εταιρείες οι οποίες παράγουν πρίζες και διακόπτες είναι η Legrand, η Vimar, η Aliberti και πολλές άλλες.
Στην ελληνική γλώσσα, πρίζα ονομάζονται κοινώς δύο διαφορετικά, αλλά σχετιζόμενα ηλεκτρικά εξαρτήματα:
Έτσι, στο ηλεκτρικό κύκλωμα της συσκευής η πρίζα έχει το ρόλο της πηγής.
Εξωτερικοί σύνδεσμοι
Πρίζα Κατηγορία:Τυποποίηση 230 volt-stik Støpsel
Πανελλήνιο πρωτάθλημα στίβου ανδρών 1989
Το 75ο Πανελλήνιο πρωτάθλημα στίβου ανδρών 1989 διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου γυναικών 1989.
Λεπτομέρειες
Το πρωτάθλημα μαραθωνίου διεξήχθη στο Βόλο, στις 25 Φεβρουαρίου ταυτόχρονα με το πρωτάθλημα μαραθωνίου γυναικών. Χωριστά διεξήχθησαν επίσης τα πρωταθλήματα δεκάθλου (στο Αγρίνιο) και βάδην αλλά τα αποτελέσματά τους υπολογίστηκαν στη βαθμολογία. Από τη σεζόν αυτή στο πρόγραμμα προστέθηκαν και τα 50.000μ βάδην.
Στη μάχη της βαθμολογίας, έπειτα από μάχη με τον Πανελλήνιο, επικράτησε ο Παναθηναϊκός Α.Ο., 12 χρόνια μετά τον προηγούμενο τίτλο που είχε κατακτήσει το 1977.
Βαθμολογία
* Συνολικά βαθμολογήθηκαν 53 σύλλογοι.
Αναφορές
Ανδρων Κατηγορία:Στίβος το 1989 Κατηγορία:Διοργανώσεις στίβου στην Αθήνα
Επαρχία Τριχωνίδας
right|300px|thumb|Η επαρχία Τριχωνίδας Η επαρχία Τριχωνίδας ήταν μία από τις πέντε επαρχίες του νομού Αιτωλοακαρνανίας. Καταλάμβανε το κεντρικό τμήμα του νομού και συνόρευε με τις επαρχίες Ναυπακτίας, Βάλτου, Μεσολογγίου και με τον νομό Ευρυτανίας. Έδρα της ήταν το Αγρίνιο.
Διοικητικές μεταβολές
Προήλθε από την διάσπαση της αρχικής επαρχίας Μεσολογγίου που δημιουργήθηκε με την διοικητική διαίρεση του 1833. Η επαρχία στην συνέχεια παρέμεινε αναλλοίωτη μέχρι την κατάργησή το 1997 με την εφαρμογή του σχεδίου Καποδίστριας. Στην θέση της δημιουργήθηκαν οι δήμοι Παρακαμπυλίων, Παραβόλας, Παναιτωλικού, Αγρινίου, Νεάπολης, Θέρμου και Θεστιέων
Εξωτερικοί σύνδεσμοι
Τριχωνίδας
Έξετερ Σίτι ΦΚ
thumb|130px|Παλαιό λογότυπο
Η  Έξετερ Σίτι (αγγλικά: Exeter City) είναι αγγλικός ποδοσφαιρικός σύλλογος από το Έξετερ, η οποία αγωνίζεται στη Λιγκ Ουάν. Ο σύλλογος ιδρύθηκε το 1904. Ο σύλλογος ανήκει στους φιλάθλους της ομάδα μέσω του Exeter City Supporters Trust.
Η ομάδα ήταν μέλος της Φούτμπολ Λιγκ από το 1920 έως το 2003. Μετά από 5 περιόδους στη Κόνφερενς Νάσιοναλ, η ομάδα προβιβάστηκε στη Λιγκ Του για την περίοδο 2008-2009 και την αμέσως επόμενη περίοδο προβιβάστηκε στη Φούτμπολ Λιγκ Ουάν για την περίοδο 2009-10. Την περίοδο 2011-12 η Έξετερ Σίτι υποβιβάστηκε στη Φούτμπολ Λιγκ Του, τερματίζοντας 23η με 48 βαθμούς.
Εξωτερικοί σύνδεσμοι
Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις αθλητικών συλλόγων το 1904 Κατηγορία:Ιδρύσεις ποδοσφαιρικών ομάδων το 1904
Χούλντρα
Στη Σκανδιναβική λαϊκή παράδοση η χούλντρα (huldra, Νορβηγική λέξη με ρίζα τη λέξη καλυμμένος ή μυστικός) ή σκόγκσρα/σκόγκσφρου (skogsrå ή skogsfru, σουηδική λέξη που σημαίνει «κυρία του δάσους») ή Ταλλεμάγια (Tallemaja), είναι ένα σαγηνευτικό πλάσμα του δάσους. Αν τη δεις από μπροστά είναι μια εκπληκτικά όμορφη, συχνά γυμνή γυναίκα με μακρυά καστανοκόκκινα μαλλιά, αλλά αν τη δεις από πίσω είναι κούφια σαν τον κορμό γέρικου δέντρου. Στη Νορβηγία έχει ουρά αγελάδας, το ίδιο και στη Σουηδία όπου άλλες φορές έχει ουρά αλεπούς. Η χούλντρα δελεάζει τους άντρες να περπατήσουν μες στο δάσος και να κάνουν σεξ μαζί της. Αν ικανοποιηθεί μπορεί να δώσει κάποιο δώρο στον άντρα. Η σχέση όμως αυτή μπορεί να επιφέρει και τρέλα. Σύμφωνα με μια πιο θετική πλευρά μπορεί να προσφέρει καλό κυνήγι, πράγμα που μάλλον ήταν και η πρωταρχική της λειτουργία. Ένα φύσημα από χούλντρα στην οπή του τουφεκιού κυνηγού έφερε ως αποτέλεσμα το όπλο αυτό να μην αστοχήσει ποτέ πια.
Αντίθετα με τα παραπάνω η χούλντρα δεν είναι αρεστή από τον Σκανδιναβό θεό Οντίν, του οποίου η κύρια ασχολία μετά την εισαγωγή του Χριστιανισμού στη Σκανδιναβία ήταν να κυνηγάει και να σκοτώνει όσες περισσότερες χούλντρα ήταν δυνατόν. Η αιτιολογία για την αντιπάθεια αυτή δεν εξηγείται ποτέ καθαρά.
Κατηγορία:Σκανδιναβική μυθολογία Κατηγορία:Γερμανικός παγανισμός Κατηγορία:Θεότητες
Σαιντ-Κρουά-ντε-Κεντιγιάργκ
Το Σαιντ-Κρουά-ντε-Κεντιγιάργκ (γαλλικά: Sainte-Croix-de-Quintillargues, οξιτανικά: Santa Crotz de Quintilhargues) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Κεντιγιαργκουά (γαλλικά: Quintillarguois).
Εξωτερικοί σύνδεσμοι
Κατηγορία:Κοινότητες του Ερώ
Γεγονότα Ιανουαρίου 2018
9 Ιανουαρίου
(The Korea Herald)
22 Ιανουαρίου
(CBC)
24 Ιανουαρίου
(Reuters)
31 Ιανουαρίου
01
Επαρχία Φθιώτιδας
right|300px|thumb|Η επαρχία Φθιώτιδας στο γεωγραφικό διαμέρισμα Στερεάς Ελλάδας Η Επαρχία Φθιώτιδας ήταν μία από τις τρεις επαρχίες του Νομού Φθιώτιδας. Καταλάμβανε το κεντρικό τμήμα του νομού, ανάμεσα στις επαρχίες Λοκρίδας και Δομοκού. Έδρα της ήταν η Λαμία.
Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις τέσσερις αρχικά επαρχίες του νομού Φωκίδας και Λοκρίδας. Καταργήθηκε στην συνέχεια με τη διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Με τη διάσπαση του Νομού Φωκίδας και Φθιώτιδας το 1899 αποτέλεσε μία από τις τρεις επαρχίες του Νομού Φθιώτιδας, καθώς είχε ήδη δημιουργηθεί και η Επαρχία Δομοκού. Η επαρχία στη συνέχεια παρέμεινε αμετάβλητη μέχρι την κατάργησή της, το 1997, με το Σχέδιο Καποδίστριας.
Παραπομπές
Κατηγορία:Επαρχίες του νομού Φθιώτιδας
Φλομοχώρι Λακωνίας
Το Φλομοχώρι είναι οικισμός του δήμου Ανατολικής Μάνης, της περιφερειακής ενότητας Λακωνίας. Σύμφωνα με την απογραφή του 2011 έχει 151 κατοίκους. Ανήκει στα χωριά της προσηλιακής Μάνης. Απέχει 4 χιλιόμετρα από τον Κότρωνα.
Το Φλομοχώρι το 1835 ονομάστηκε έδρα του δήμο Ασίνης, ο οποίος καταργήθηκε το 1841 και εντάχθηκε στον δήμο Κολοκυνθίου. Το Φλομοχώρι ορίστηκε έδρα του δήμου από το 1845 μέχρι το 1865, οπότε και έδρα του δήμου ορίστηκε ο Κότρωνας. Το 1896 ονομάστηκε δήμος Τεύθρωνης, από την αρχαία πόλη που υπήρχε στην περιοχή. Ο δήμος καταργήθηκε το 1912 και το Φλομοχώρι εντάχθηκε στην κοινότητα Κότρωνα. Από το 1912 ονομαζόταν Φλεμοχώρι. Το 1997, με το πρόγραμμα Καποδίστριας, το Φλομοχώρι εντάχθηκε στον δήμο Ανατολικής Μάνης.
Ο κεντρικός ναός του χωριού είναι αφιερωμένος στην Αγία Τριάδα. Άλλοι ναοί περιλαμβάνουν τον Ταξιάρχη, με εντοιχισμένα ανάγλυφα, και τον Άνικο, από το Άγιος Νίκων, ο οποίος έχει εντοιχισμένα υλικά από αρχαίο ναό. Ο ναός των Ασωμάτων είναι ένας δίδυμος ναός με τοιχογραφίες του 13ου και 14ου αιώνα ο οποίος έχει χαρακτηριστεί αρχαίο μνημείο. Στο όρος Μακρύναρος βρίσκεται ο τοιχογραφημένος ναός του Αγίου Γεωργίου του Μακρυνιώτη. Προς Βάτα βρίσκεται ο τοιχογραφημένος βυζαντινός ναός της Αγίας Κυριακής. Στη θέση Βάτα βρίσκεται ο ναός της Αγίας Βαρβάρας, ένας σταυρεπίστεγος ναός με τρούλλο διαστάσεων 2,20 x 10 μέτρα. Στο εσωτερικό του σώζονται το κτιστό τέμπλο και η κτιστή Aγία Tράπεζα, καθώς και τοιχογραφίες δύο περιόδων μεταβυζαντινής εποχής.
Το χωριό είναι γνωστό για τους πύργους του. Οι πύργοι είναι δείγμα της παραδοσιακής μανιάτικης αρχιτεκτονικής και κτίστηκαν από τον 17ο μέχρι τον 19ο αιώνα ως οχυρωμένες κατοικίες. Επίσης, στη θέση Καυκί βρίσκεται ο Πύργος ιδιοκτησίας Mανιατάκου, ο οποίος έχει χαρακτηριστεί ιστορικό διατηρητέο μνημείο, γιατί, μαζί με τα προσκτίσματα του και τον περίβολό του, αποτελεί τυπικό δείγμα οχυρής κατοικίας.
Στο χωριό ομιλείται η Μανιάτικη διάλεκτος.
Παραπομπές
Κατηγορία:Χωριά του νομού Λακωνίας Κατηγορία:Μάνη Κατηγορία:Δήμος Ανατολικής Μάνης
Άππιος Κλαύδιος Σαβίνος Ρεγιλένσις
Ο Άππιος Κλαύδιος Σαβίνος Ρεγιλένσις ή Ινρεγιλένσις, λατιν.: Appius Claudius Sabinus Regillensis ή Inregillensis, (π. 505 – 480 π.Χ.) ήταν ο θρυλικός ιδρυτής του ρωμαϊκού γένους των Κλαυδίων και ύπατος το 495 π.Χ. Ήταν η ηγετική φυσιογνωμία τού αριστοκρατικού κόμματος στην πρώιμη Ρωμαϊκή Δημοκρατία.
Ιστορικό και μετανάστευση στη Ρώμη
Ο Άππιος Κλαύδιος ήταν ένας πλούσιος Σαβίνος από μία πόλη γνωστή ως "Regillum". Το αρχικό του όνομα ήταν το Άττιος Κλαύσος (Attius Clausus), σύμφωνα με τον Λίβιο. Ο Σουητώνιος δίνει το Άττα Κλαύδιος, ενώ ο Διονύσιος ο Αλικαρνασσός το Τίτος Κλαύδιος. Από τους υπατικούς πίνακες, είναι γνωστό ότι ο πατέρας τού Κλαύδιου ονομαζόταν Μάρκος. Είχε τουλάχιστον δύο γιους: τον Άππιο Κλαύδιο Σαβίνο Ρεγιλένσις, ύπατο το 471 π.Χ., και τον Γάιο Κλαύδιο Σαβίνο Ρεγιλένσις, ύπατο το 460 π.Χ. Ο Άππιος Κλαύδιος Κράσσος, ένας των δέκα ανδρών (decemvir), ήταν εγγονός του.
Το 505 π.Χ. λίγο μετά την εγκαθίδρυση της Ρωμαϊκής Δημοκρατίας, η Ρώμη διεξήγαγε επιτυχώς πόλεμο εναντίον των Σαβίνων και τον επόμενο χρόνο, οι Σαβίνοι διχάστηκαν ως προς το αν έπρεπε να αντεπιτεθούν, ή να κάνουν ειρήνη με τους Ρωμαίους. Ο Κλαύσος ευνόησε την ειρήνη με τους Ρωμαίους, και καθώς η φατρία που ευνοούσε τον πόλεμο έγινε πιο ισχυρή, μετανάστευσε στη Ρώμη με μία μεγάλη ομάδα πελατών του και πήρε το όνομα Appius Claudius. Σε αναγνώριση τού πλούτου και της επιρροής του, έγινε δεκτός ως πατρίκιος και τού δόθηκε μία θέση στη Σύγκλητο, όπου γρήγορα έγινε ένας από τους κορυφαίους άνδρες. Στους οπαδούς του παραχωρήθηκε γη στην μακρινή πλευρά τού Άνιο και μαζί με άλλους Σαβίνους αποτέλεσαν τη βάση της φυλής των «Παλαιών Κλαυδίων».
Αξίωμα υπάτου
Το 495 π.Χ., εννέα χρόνια αφότου έφτασε στη Ρώμη, ο Κλαύδιος έγινε ύπατος με τον Πόπλιο Σερβίλιο Πρίσκο Στρούκτο. Μπορεί προηγουμένως να ήταν ταμίας (quaestor). Η υπατεία τού Κλαύδιου και τού Σερβίλιου σημαδεύτηκε από την ευπρόσδεκτη είδηση τού θανάτου τού Ταρκίνου στην Κύμη (Cumae), όπου ο τελευταίος βασιλιάς της Ρώμης είχε καταφύγει μετά τη μάχη της λίμνης Regillus. Ωστόσο, το τέλος μίας απειλής που είχε ενώσει τα κοινωνικά στρώματα στη Ρώμη, ενθάρρυνε επίσης την αριστοκρατία (τους πατρίκιους) να εκμεταλλευτεί τη θέση της, προμηνύοντας την επερχόμενη Σύγκρουση των Τάξεων. Νέοι άποικοι στάλθηκαν στη Σίγνια, όπου είχε ιδρυθεί αποικία από τον παλαιό βασιλιά. Η Κλαυδία φυλή (tribus Claudia) ενσωματώθηκε επίσημα στο ρωμαϊκό κράτος και ολοκληρώθηκε νέος ναός τού Ερμή.
Αλλά η προσοχή της πόλης απομακρύνθηκε ξαφνικά από την απειλή πολέμου με τους Βόλσκους με την εμφάνιση αλυσοδεμένων ανδρών, οι οποίοι είχαν παραδοθεί στους πιστωτές τους, αφού έπεσαν ανεπανόρθωτα σε χρέη, μεταξύ των οποίων ήταν ένας ηλικιωμένος στρατιώτης, που είχε χάσει το σπίτι και την περιουσία του, ενώ πολεμούσε για τη χώρα του στον πόλεμο των Σαβίνων. Οι κραυγές για δικαιοσύνη κατέκλυσαν σύντομα τους δρόμους και οι ύπατοι προσπάθησαν βιαστικά να συγκαλέσουν τη Σύγκλητο, αν και πολλοί από τους συγκλητικούς κρύφτηκαν φοβούμενοι για τη ζωή τους. Ο Κλαύδιος προέτρεψε τη σύλληψη των υποτιθέμενων ταραχοποιών, υποθέτοντας ότι ο κόσμος θα αποθαρρυνόταν, αν έδιναν παράδειγμα οι ηγέτες τους. Ο Σερβίλιος, εν τω μεταξύ, προέτρεψε τη Σύγκλητο να διαπραγματευτεί με τους πληβείους, με την ελπίδα να επιλυθεί η κρίση.
Ενώ η Σύγκλητος συζητούσε, έφθασαν τα νέα από το Λάτιο ότι οι Βόλσκοι βάδιζαν προς τη Ρώμη. Το λαϊκό συναίσθημα ήταν ότι οι πατρίκιοι έπρεπε να πολεμήσουν τον δικό τους πόλεμο, χωρίς βοήθεια από τους πληβείους. Έτσι η Σύγκλητος, πιστεύοντας ότι ο ύπατος Σερβίλιος θα ήταν πιο πιθανό να κερδίσει την εμπιστοσύνη των πληβείων σε αυτήν την περίοδο έκτακτης ανάγκης, τον παρακάλεσε να πραγματοποιήσει μία συμφιλίωση. Ο Σερβίλιος απευθύνθηκε στους πληβείους, προτρέποντάς τους να ενωθούν ενάντια σε μία κοινή απειλή, και ότι τίποτε δεν θα μπορούσε να κερδίσουν με την προσπάθεια να εξαναγκάσουν τη δράση της Συγκλήτου. Δήλωσε ότι κανένας άνθρωπος που θα προσφερόταν να υπηρετήσει εθελοντικά κατά της εισβολής των Βόλσκων, δεν θα μπορούσε να φυλακιστεί ή να παραδοθεί στους πιστωτές του, ούτε θα έπρεπε κάποιος πιστωτής να παρενοχλήσει τις οικογένειες ή την περιουσία οποιουδήποτε στρατιώτη, και ότι όσοι ήταν στα δεσμά, θα έπρεπε να απελευθερωθούν για να υπηρετήσουν στην ερχόμενη μάχη.
Αφού εντόπισε μία αιφνιδιαστική επίθεση των Βόλσκων, ο ύπατος Σερβίλιος, στην εμπροσθοφυλακή τού οποίου ήταν πολλοί από τους απελευθερωμένους οφειλέτες, οδήγησε μία επιτυχημένη επίθεση στους Βόλσκους, οι οποίοι διεράγισαν και τράπηκαν σε φυγή. Ο Σερβίλιος κατέλαβε το στρατόπεδο των Βόλσκων και συνέχισε προς τη Βολσκική πόλη Σουέσα Πομέτια, την οποία κατέλαβε επίσης. Μία ομάδα επιδρομών των Σαβίνων εκμεταλλεύτηκε την απουσία τού υπάτου, για να εισέλθει στη ρωμαϊκή επικράτεια, αλλά τους καταδίωξε ο Aύλος Ποστούμιος Άλβος Ρεγιλένσις, ο πρώην δικτάτορας, έως ότου ο Σερβίλιος μπόρεσε να ενωθεί μαζί του, και οι δυο τους καταδίωξαν τους Σαβίνους. Μόλις το έκαναν αυτό, έφτασαν απεσταλμένοι από τους Aυρούνκους, απειλώντας με πόλεμο, εκτός εάν οι Ρωμαίοι έφευγαν από το έδαφος των Βόλσκων. Ενώ η Ρώμη προετοίμαζε τις άμυνές της, ο Σερβίλιος βάδισε εναντίον των Αυρούνκων και τους νίκησε αποφασιστικά σε μία μάχη κοντά στην Αρικία.
Στη Ρώμη, ο Κλαύδιος διέταξε να φέρουν στην Αγορά (Forum) τριακόσιους Βόλσιους ομήρους από προηγούμενη σύγκρουση, όπου τους έβαλε να μαστιγωθούν δημόσια και στη συνέχεια να αποκεφαλιστούν. Όταν ο ύπατος Σερβίλιος επέστρεψε και επιδίωξε την τέλεση τού θριάμβου για τις νίκες του, ο Κλαύδιος εναντιώθηκε σθεναρά, υποστηρίζοντας ότι ο Σερβίλιος είχε ενθαρρύνει την εξέγερση και τάχθηκε στο πλευρό τού στρατεύματος εναντίον του κράτους. Λυπήθηκε ιδιαίτερα από το γεγονός ότι ο Σερβίλιος είχε επιτρέψει στους στρατιώτες του να κρατήσουν τα λάφυρα της νίκης τους στη Σουέσσα Πομέτια, αντί να τα καταθέσουν στο ταμείο. Η Σύγκλητος απέρριψε έτσι το αίτημα τού Σερβίλιου, αλλά επικαλούμενος την αίσθηση της τιμής τού λαού, ο ύπατος έλαβε θριαμβευτική πομπή παρά το διάταγμα της Συγκλήτου.
Μετά τις επιτυχίες τού στρατού τους, οι Ρωμαίοι οφειλέτες αναζήτησαν ανακούφιση, αλλά ο ύπατος Κλαύδιος κατέφυγε στα πιο σκληρά δυνατά μέτρα, αγνοώντας τις υποσχέσεις τού συναδέλφου το, όταν ο πόλεμος απειλούσε την ίδια την ύπαρξη τού ρωμαϊκού κράτους. Τροφοδοτημένος από τη δική του αλαζονεία και την επιθυμία να δυσφημήσει τον Σερβίλιο, επέστρεψε όσους είχαν προηγουμένως δεσμευτεί στους πιστωτές τους και καταδίκασε όσους ήταν προηγουμένως ελεύθεροι από υποτέλεια. Ο κόσμος παρακάλεσε τον Σερβίλιο για άλλη μία φορά να έρθει σε βοήθειά του, αλλά νιώθοντας ότι δεν μπορούσε να κάνει καμία πρόοδο ενάντια στον Κλαύδιο και τους υποστηρικτές του στη Σύγκλητο, έκανε ελάχιστα, και έτσι έγινε το ίδιο μισητός με τον συνάδελφό του. Όταν οι ύπατοι δεν μπόρεσαν να συμφωνήσουν ως προς το ποιος από αυτούς έπρεπε να αφιερώσει τον Ναό τού Ερμή, η Σύγκλητος έδωσε την απόφαση στους πληβείους, περιμένοντας από αυτούς να επιλέξουν τον Σερβίλιο ως ηγέτη τους. Αλλά αντ' αυτού επέλεξαν έναν εκατόνταρχο, τον Μάρκο Λαετόριο, αντί για κάποιον ύπατο, εξοργίζοντας τόσο τη Σύγκλητο, όσο και τον Κλαύδιο.
Πλήβειοι όχλοι άρχισαν σύντομα να μεσολαβούν για λογαριασμό όσων είχαν δεσμευτεί για χρέη, να τους ελευθερώνουν και να χτυπούν τους πιστωτές τους, να αμελούν τις εντολές τού υπάτου και να αγνοούν τα διατάγματά του. Όταν έφτασαν τα νέα για μία εισβολή των Σαβίνων, οι άνθρωποι αρνήθηκαν να καταταγούν και ο Κλαύδιος κατηγόρησε τον συνάδελφό του για προδοσία, επειδή απέτυχε να καταδικάσει τους οφειλέτες ή να συγκεντρώσει στρατεύματα όπως ζητήθηκε, αψηφώντας τις εντολές της Συγκλήτου. «Ωστόσο, η Ρώμη δεν είναι τελείως έρημη· η εξουσία των υπάτων δεν έχει ακόμη απορριφθεί εντελώς. Εγώ ο ίδιος θα σηκωθώ, μόνος, για το μεγαλείο τού αξιώματός μου και της Συγκλήτου.» Τότε ο Κλαύδιος διέταξε τη σύλληψη ενός από τους πληβείους αρχηγούς, ο οποίος άσκησε έφεση κατά της κρίσης τού υπάτου, καθώς οι ραβδούχοι (lictores) τον έσυραν μακριά. Στην αρχή ο Κλαύδιος σκέφτηκε να αγνοήσει την έφεση, κατά παράβαση τού lex Valeria, που παρείχε το δικαίωμα προσφυγής σε όλους τους Ρωμαίους πολίτες. Αλλά ήταν τόσο άγριος ο σάλος, που αναγκάστηκε να αφήσει ελεύθερο τον άνδρα. Πριν τελειώσει η χρονιά, ομάδες πληβείων άρχισαν να συναντώνται κρυφά, για να συζητήσουν μία πορεία δράσης.
Απόσχιση του βουλεύματος
Τον επόμενο χρόνο, έφτασε η είδηση στη Σύγκλητο ότι ομάδων πληβείων συναντήθηκαν τη νύχτα στους λόφους Aβεντίνο και Eσκουιλίνο. Οι συγκλητικοί ζήτησαν τη σκληρή απάντηση ενός ανθρώπου, όπως ο Άππιος Κλαύδιος, και διέταξαν τους υπάτους να επιβάλουν στρατεύματα, για να καταπνίξουν την αναταραχή και να αντιμετωπίσουν μία επικείμενη απειλή από τους Aέκουους, τους Βόλσκους και τους Σαβίνους. Αλλά κανένας από τον λαό δεν θα απαντούσε στην πρόσκληση, αν δεν ικανοποιούνταν τα αιτήματά τους για ανακούφιση και απελευθέρωση από το σκληρό χρέος, που τους καταπίεζε. Ανίσχυροι να εκτελέσουν τις οδηγίες τους, οι ύπατοι κλήθηκαν να παραιτηθούν, αλλά ζήτησαν από τους συγκλητικούς να σταθούν μαζί τους, καθώς προσπαθούσαν να το κάνουν. Αφού εγκατέλειψε την προσπάθεια, η Σύγκλητος συζήτησε τρεις προτάσεις: ο ύπατος Aύλος Βηργίνος Τρικόστος Καιλιομοντάνος αντιτάχθηκε στη γενική ελάφρυνση τού χρέους, αλλά πρότεινε στη Σύγκλητος να τηρήσει τις υποσχέσεις τού προκατόχου του, στους άνδρες που είχαν πολεμήσει εναντίον των Βόλσκων, Aυρούνκων και Σαβίνων το προηγούμενο έτος. Ο Τίτος Λάρκιος, ο οποίος είχε διατελέσει δύο φορές ύπατος, καθώς και ο πρώτος Ρωμαίος δικτάτορας, θεώρησαν ότι η προνομιακή μεταχείριση ορισμένων οφειλετών και όχι άλλων κινδύνευε να αυξήσει την αναταραχή, και υποστήριξαν ότι μόνο η γενική ανακούφιση θα έλυνε την κατάσταση.
Αντίθετος σε κάθε ανακούφιση ήταν ο Κλαύδιος, ο οποίος υποστήριξε ότι η πραγματική αιτία της αναταραχής ήταν η περιφρόνηση τού νόμου από τον λαό και το δικαίωμα έφεσης, που είχε στερήσει από τους υπάτους την κατάλληλη εξουσία: «Σας προτρέπω, λοιπόν, να διορίσετε έναν δικτάτορα, από τους οποίους δεν υπάρχει δικαίωμα έφεσης. Κάντε το και θα ρίξετε αρκετά γρήγορα νερό στη φωτιά. Θα ήθελα να δω οποιονδήποτε να χρησιμοποιεί βία εναντίον ενός ραβδούχου, όταν ξέρει ότι η εξουσία να τον μαστιγώσει ή να τον σκοτώσει είναι εξ ολοκλήρου στα χέρια τού ανθρώπου, τού οποίου το μεγαλείο τόλμησε να προσβάλει!»
Αυτό το μέτρο φαινόταν υπερβολικά αυστηρό σε πολλούς από τους συγκλητικούς, αλλά ο Κλαύδιος κέρδισε την ημέρα και σχεδόν διορίστηκε δικτάτορας ο ίδιος. Αντίθετα, η Σύγκλητος διόρισε τον Mάνιο Βαλέριο Μάξιμο, αδελφό τού Πόπλιου, τού οποίου οι νόμοι είχαν παραχωρήσει το δικαίωμα προσφυγής στον ρωμαϊκό λαό. Ο Βαλέριος, ήδη έμπιστο πρόσωπο, επανέλαβε τις υποσχέσεις για ελευθερία και ανακούφιση από τις σκληρές ποινές τού χρέους, που είχε κάνει ο ύπατος Σερβίλιος τον προηγούμενο χρόνο και μπόρεσε να συγκεντρώσει δέκα λεγεώνες, με τις οποίες αυτός και οι δύο ύπατοι νίκησαν τους Aέκουους, Βόλσκους και Σαβίνους. Κατά τη θριαμβευτική επιστροφή του, ο Βαλέριος προχώρησε στη Σύγκλητο για να εκπληρώσει τις υποσχέσεις, που είχε δώσει στον λαό. Όμως η Σύγκλητος απέρριψε την παράκλησή του και ο Βαλέριος παραιτήθηκε από το αξίωμά του, επιπλήττοντας τους συγκλητικούς για το δυσεπίλυτο.
Αμέσως μετά, η Σύγκλητος διέταξε ξανά τον στρατό να εισέλθει στο πεδίο για να συναντήσει μία υποτιθέμενη δύναμη των Aέκουων, και βασιζόμενη στους όρκους των στρατιωτών να υπακούσουν στους υπάτους. Αλλά οι στρατιώτες εξεγέρθηκαν και αποσύρθηκαν μαζικά στο Ιερό Όρος. Με την πόλη μόνη και ανυπεράσπιστη, και τους εναπομείναντες κατοίκους ο καθένας φοβισμένος για τον άλλον, ο Αγρίππας Μενένιος Λανάτος, ο οποίος ήταν ο ίδιος ύπατος το 503 π.Χ., παρότρυνε τη Σύγκλητο να επιχειρήσει μία συμφιλίωση με τους βουλευτές και αποσπάστηκε από τον Βαλέριο, ο οποίος περιέγραψε τον Κλαύδιο ως «εχθρό του λαού και υπέρμαχο της ολιγαρχίας», οδηγώντας το ρωμαϊκό κράτος στην καταστροφή του. Ο Κλαύδιος, ωστόσο, επέπληξε τον Βαλέριο και τον Μενένιο για την αδυναμία και την κριτική τους, και τέθηκε εξίσου σθεναρά κατά της διαπραγμάτευσης ή της οποιασδήποτε παραχώρησης στους ανθρώπους, τους οποίους περιέγραψε ως ζώα.
Μετά από πολλή συζήτηση, η Σύγκλητος συμφώνησε να στείλει δέκα απεσταλμένους, για να διαπραγματευτεί με τους πληβείους. Μεταξύ αυτών ήταν ο Μενένιος και ο Βαλέριος, ο Σερβίλιος, ύπατος τού προηγούμενου έτους· ο Λάρτιος και αρκετοί άλλοι πρώην ύπατοι που είχαν κερδίσει την εμπιστοσύνη τού λαού. Η σύγκρουση επιλύθηκε τελικά, όταν η Σύγκλητος συμφώνησε -για άλλη μία φορά ενάντια στις αντιρρήσεις τού Κλαύδιου- στην απαλλαγή των χρεών και στη σύσταση πληβείων τριβούνων, που είχαν την εξουσία να ασκούν βέτο στις ενέργειες της Συγκλήτου και των υπάτων και οι ίδιοι ιεροί, με ολόκληρο το σώμα των πληβείων υποχρεωμένο να τους υπερασπιστεί από οποιαδήποτε επίθεση. Μόλις διορίστηκαν οι νέοι αξιωματούχοι, οι στρατιώτες συμφώνησαν να επιστρέψουν στην πόλη, τερματίζοντας την πρώτη «Απόσχιση των Πληβείων».
Η «σύγκρουση των τάξων» θα συνεχιζόταν για άλλους δύο αιώνες, καθώς οι πληβείοι αγωνίζονταν συνεχώς για μεγαλύτερα δικαιώματα και πολιτική ισότητα και οι πατρίκιοι αγωνίζονταν για να διατηρήσουν τον έλεγχο τού κράτους. Καθ' όλη τη διάρκεια των ετών, ο Κλαύδιος και οι απόγονοί του θα αντιτίθεντο συνεχώς σε όλες αυτές τις μεταρρυθμίσεις, με όλη την υπερηφάνεια και την αλαζονεία που είχε επιδείξει ο ίδιος ο ύπατος.
Μετέπειτα σταδιοδρομία
Η Ρώμη επλήγη από έλλειψη σιτηρών τον επόμενο χρόνο και οι διαμάχες μεταξύ των πατρικίων και των πληβείων επανήλθαν, καθώς οι πλούσιοι κατηγορήθηκαν για αποθησαύριση τροφίμων. Για άλλη μία φορά, ο Κλαύδιος προέτρεψε τη Σύγκλητο να υιοθετήσει σκληρή γραμμή κατά του όχλου και όλων όσων τους ενθάρρυναν. Οι πιο ήρεμες φωνές επικράτησαν και τελικά προμηθεύτηκε φαγητό από τον Αριστόδημο τον Κυμαίο (με κόστος πολλών πλοίων που ο Αριστόδημος κράτησε ως πληρωμή) και από την Ετρουρία.
Δύο χρόνια αργότερα, το 491 π.Χ., η Ρώμη εξακολουθούσε να ανακάμπτει από την πείνα και οι τιμές των σιτηρών εξακολουθούσαν να είναι απελπιστικά υψηλές. Ο Γάιος Μάριος Κοριολανός, ένας νεαρός συγκλητικός που είχε κερδίσει τη φήμη στο πεδίο της μάχης, αφού βοήθησε στην κατάληψη της πόλης Corioli από τους Βόλσκους, και που από τότε είχε γίνει ηγέτης της ρωμαϊκής αριστοκρατίας, επαίνεσε τον Άππιο Κλαύδιο για τη σταθερή του στάση ενάντια στους πληβείους και προέτρεψε η Σύγκλητος να μην προβεί σε κάποια ενέργεια, για να ανακουφίσει τη στενοχώρια του λαού, εκτός εάν οι πληβείοι συμφωνούσαν να παραδώσουν το προνόμιο που κερδήθηκε με κόπο να εκλέγουν τους δικούς τους τριβούνους. Τότε διαδόθηκε ότι ο Κοριολανός θα έβαζε τη Σύγκλητο να λιμοκτονήσει τον λαό για υποταγή, και σώθηκε από μία ταραχή, μόνο όταν οι τριβούνοι διέταξαν τη σύλληψή του.
Το 486, ο ύπατος Σπούριος Κάσσιος Βεκελίνος σύναψε μία συνθήκη με τους Ερνίκους και πρότεινε τον πρώτο αγροτικό νόμο, με την πρόθεση να διανεμηθεί ένα παραμελημένο τμήμα της δημόσιας γης μεταξύ των πληβείων και των συμμάχων. Για άλλη μία φορά, ο Κλαύδιος ήταν στην πρώτη γραμμή της αντιπολίτευσης στη Σύγκλητο, υποστηρίζοντας ότι ο λαός ήταν αδρανής και δεν θα μπορούσε να καλλιεργήσει τη γη, και κατηγορώντας τον Κάσσιο για ενθάρρυνση εξέγερσης. Το σχέδιο τού Κάσσιου απορρίφθηκε και τον επόμενο χρόνο οδηγήθηκε σε δίκη από τους πατρικίους, οι οποίοι τον κατηγόρησαν ότι φιλοδοξούσε να πάρει τη βασιλική εξουσία. Καταδικάστηκε, μαστιγώθηκε και θανατώθηκε, το σπίτι του γκρεμίστηκε, η περιουσία του κατασχέθηκε από το κράτος και οι τρεις μικροί γιοι του μετά βίας γλίτωσαν την εκτέλεση.
Το 480 π.Χ., όταν ο Τίτος Ποντιφίκιος, ένας από τους τριβούνους των πληβείων, προέτρεψε τους πληβείους να αρνηθούν να εγγραφούν στη στρατιωτική θητεία, έως ότου αναληφθεί αγροτική μεταρρύθμιση, ο Κλαύδιος έπεισε τη Σύγκλητο να αντιταχθεί στον Ποντιφίκιο, λαμβάνοντας την υποστήριξη άλλων τριβούνων, και δεν επιχειρήθηκε κάποια μεταρρύθμιση.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Ύπατοι της Ρωμαϊκής Δημοκρατίας
Σαλάσκ
Το Σαλάσκ (γαλλικά και οξιτανικά: Salasc) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Σαλασκουά (γαλλικά: Salascois).
Εξωτερικοί σύνδεσμοι
Κατηγορία:Κοινότητες του Ερώ
Φωτογραφία
right|Φωτογραφικός φακός|thumb Με τον όρο φωτογραφία αναφερόμαστε στην τέχνη και στην επιστήμη της δημιουργίας οπτικών εικόνων μέσω της αποτύπωσης του φωτός, με χρήση κατάλληλων συσκευών (φωτογραφικές μηχανές). Ετυμολογικά, η λέξη φωτογραφία είναι σύνθετη και προέρχεται από τις ελληνικές λέξεις -φως και -γραφή.
Η φωτογραφία, πέρα από την τεχνολογική της διάσταση, αναγνωρίζεται ως ένα από τα ευρύτερα διαδεδομένα μέσα επικοινωνίας του 20ού αιώνα καθώς και ως μία μορφή τέχνης συγγενική με τη ζωγραφική.
Camera obscura
thumb|200px|Αναπάρασταση ενός τύπου camera obscura. Οι πρώτες φωτογραφίες αποτελούν ουσιαστικά απλές προβολές εικόνων πάνω σε κάποια επιφάνεια. Ως πρώτη φωτογραφική "μηχανή" μπορεί να θεωρηθεί ένα σκοτεινό δωμάτιο ή κουτί (camera obscura) που στη μία άκρη διαθέτει μια γυαλιστερή επιφάνεια και στην απέναντι άκρη μία πολύ μικρή οπή. Σε μία τέτοια κατασκευή, οι ακτίνες του φωτός διαδίδονται μέσα από την οπή και σχηματίζουν πάνω στην επιφάνεια ένα είδωλο των αντικειμένων έξω από το δωμάτιο ή κουτί. 4ος π.Χ. αιώνας: (γύρω στο 350). Ο Αριστοτέλης περιγράφει τον τρόπο που λειτουργεί η απλούστερη φωτογραφική μηχανή, η γνωστή ως camera obscura. Αργότερα, στον 11ο αιώνα, ο άραβας επιστήμονας Αλχαζέν περιγράφει το ίδιο φαινόμενο. Στη συνέχεια και για πολλούς αιώνες, αρκετοί ασχολήθηκαν με την camera obscura και το 1558 ο Giovanni della Porta είναι ίσως ο πρώτος που συνιστά τη χρήση μιας ανάλογης φορητής συσκευής στους ζωγράφους για σχεδίαση πορτρέτων και τοπίων. Λίγο νωρίτερα, στα 1550 είχε ήδη συντελεστεί μια σημαντική τροποποίηση της camera obscura και συγκεκριμένα η προσθήκη ενός κοίλου φακού στην οπή εισόδου του φωτός, από τον Girolamo Gardano. Το 1568 ο Daniello Barbaro επινόησε επιπλέον ένα είδος διαφράγματος που επέτρεπε την εστίαση της εικόνας, ενώ το 1636 ο Daniel Schwenter εφηύρε ένα σύστημα πολλαπλών φακών, διαφορετικών εστιακών αποστάσεων, πρόδρομο του σημερινού ζουμ. Μπορούμε να πούμε πως η φωτογραφική μέθοδος του 16ου αιώνα λειτουργεί πάνω στις ίδιες αρχές με τις σύγχρονες φωτογραφικές μηχανές.
Οι μετέπειτα μεταβολές της πρωταρχικής camera obscura οδήγησαν κυρίως σε περισσότερο ελαφρές μηχανές. Παράλληλα ξεκίνησαν οι προσπάθειες για τη μόνιμη αποτύπωση της εικόνας σε μια φωτοευαίσθητη επιφάνεια, καθώς παρέμενε σημαντικό μειονέκτημα το γεγονός ότι η απλή camera obscura δεν μπορούσε να διατηρήσει τα είδωλα των αντικειμένων.
Χημική φωτογραφία
thumb|right|250px|Η πρώτη χημική φωτογραφία που αποτυπώθηκε από τον Νικηφόρο Νιέπς, [[1826. Απαιτήθηκαν συνολικά 8 ώρες έκθεσης]] Τα πρώτα πειράματα πάνω σε φωτοευαίσθητα υλικά χρονολογούνται περίπου στις αρχές του 18ου αιώνα και ανήκουν στον Γιόχαν Χάινριχ Σούλτσε (Johann Heinrich Schulze), ο οποίος είχε πετύχει την αποτύπωση του φωτός πάνω σε ένα φωτοευαισθητοποιημένο από άλατα αργύρου χαρτί, αλλά στάθηκε αδύνατη η στερέωση της εικόνας.
Αργότερα (1815), ο Γάλλος ερευνητής Νικηφόρος Νιέπς (Nicéphore Niépce) με τη βοήθεια του αδελφού του, Κλαύδιου, επανέλαβε (ανεξάρτητα) την αποτύπωση μιας αρνητικής εικόνας, με την ίδια όμως δυσκολία στερέωσής της στο χαρτί. Το 1826 ωστόσο, κατάφερε να αποτυπώσει απευθείας σε "θετικό" την πρώτη φωτογραφία της ιστορίας, χάρη στη χρήση ενός παραγώγου του πετρελαίου. Για την αποτύπωση της φωτογραφίας αυτής απαιτήθηκε έκθεση στο φως για διάστημα οκτώ ωρών και το θέμα της ήταν οι στέγες των παραθύρων του χωριού Chalon-sur-Saone της Γαλλίας. Ο ίδιος ο Νιέπς ονόμασε την τεχνική του ηλιογραφία και προσπάθησε -χωρίς ιδιαίτερη επιτυχία- να τη διαδώσει.
Παράλληλα με τον Νιεπς, ο αυτοαποκαλούμενος ζωγράφος Λουί Ζακ Μαντ Νταγκέρ (Louis Jacques Mande Daguerre) και εφευρέτης του προδρόμου του κινηματογράφου (Diorama), πειραματιζόταν επίσης με την τεχνική της φωτογραφίας και ήταν ο ίδιος που πρότεινε στον Νιέπς να συνεργαστούν εμπορικά. Αν και ο Νταγκέρ δεν είχε ιδιαίτερες επιστημονικές γνώσεις, μετά το θάνατο του Νιέπς, το 1833, επιδόθηκε στην τελειοποίηση της μεθόδου του και τελικά τα κατάφερε, επινοώντας τη μέθοδο της νταγκεροτυπίας, την οποία ανακοίνωσε και επίσημα το 1839 στην Ακαδημία Επιστημών και στην Ακαδημία Καλών Τεχνών. Η μέθοδος αυτή βασίστηκε στη δημιουργία μιας θετικής φωτογραφίας και ως τεχνική ήταν παραπλήσια αυτής που χρησιμοποιούν οι σύγχρονες μηχανές τύπου Πολαρόιντ. Με τη βοήθεια του επιστήμονα και πολιτικού Φρανσουά Αραγκό (Francois Arago), ο Νταγκέρ πέτυχε να πουλήσει μάλιστα τα δικαιώματα της νταγκεροτυπίας στο Γαλλικό δημόσιο.
Νωρίτερα ωστόσο από τον Νταγκέρ, ο Άγγλος λόγιος και επιστήμονας Ουίλιαμ Φοξ Τάλμποτ (William Fox Talbot) είχε ανακαλύψει μια άλλη αντίστοιχη μέθοδο, την οποία είχε κρατήσει μυστική. Μετά τη γνωστοποίηση της νταγκεροτυπίας, έσπευσε να την ανακοινώσει, ερχόμενος και σε ρήξη με τον Νταγκέρ σχετικά με την πατρότητα της φωτογραφίας. Ο Τάλμποτ ονόμασε αρχικά την τεχνική του καλοτυπία, αλλά αργότερα μετονομάστηκε σε ταλμποτυπία. Επρόκειτο ουσιαστικά για την δημιουργία μιας ενδιάμεσης αρνητικής εικόνας, που αργότερα μπορούσε να χρησιμοποιηθεί για την αναπαραγωγή της θετικής, πραγματικής εικόνας. Η καλοτυπία υστερούσε σε ποιότητα έναντι της νταγκεροτυπίας· ωστόσο αυτό ήταν λογικό, καθώς χρησιμοποιούσε χαρτί σαν βάση για το αρνητικό, με αποτέλεσμα η υφή του να διακρίνεται πάνω στη φωτογραφία.
Από πολλούς ο Talbot θεωρείται πατέρας της σύγχρονης φωτογραφίας, κυρίως διότι συνέλαβε τη σχέση ανάμεσα στην αρνητική και θετική φωτογραφία. Οι όροι αρνητικό και θετικό χρησιμοποιήθηκαν για πρώτη φορά από τον Τζον Χέρσελ (John Herschel), φίλο του Τάλμποτ. Επιπλέον ο Τάλμποτ ήταν ο πρώτος που δημοσίευσε βιβλίο με συλλογή φωτογραφιών, ενώ λειτούργησε την πρώτη επιχείρηση μαζικής αναπαραγωγής και πώλησης φωτογραφιών στο Ρίντινγκ, κοντά στην πόλη του Λονδίνου. thumb|left|180px|Παράδειγμα νταγκεροτυπίας που απεικονίζει τον Ε. Α. Πόε
Διάδοση της φωτογραφίας
Οι όποιες ατέλειες του αρνητικού της καλοτυπίας, σταδιακά περιορίστηκαν με την παράλληλη εξέλιξη της τεχνικής και ειδικότερα με τη χρήση ειδικών γυάλινων πλακών, αρχικά υγρών και αργότερα ξηρών, οι οποίες έπαιζαν τον ρόλο των σύγχρονων φίλμ και υποκαθιστούσαν όλα τα χημικά που απαιτούνταν παλαιότερα. Οι πλάκες αυτές ωστόσο ζύγιζαν αρκετά, με αποτέλεσμα να μην είναι εύκολο να διαδοθεί η χρήση της φωτογραφικής μηχανής.
Τον Ιούλιο του 1888 πραγματοποιήθηκε η επαναστατική για την εποχή ανακάλυψη του φιλμ σε ρολό. Η ιδέα ανήκε στον Τζορτζ Ίστμαν (George Eastman), τραπεζικό υπάλληλο, ο οποίος κατασκεύασε έτσι την πρώτη φωτογραφική μηχανή-κουτί (box camera), την οποία και ονόμασε Kodak. Η μηχανή αυτή χαρακτηριζόταν από μικρό βάρος (περίπου ένα κιλό), είχε μικρές διαστάσεις και διέθετε ένα σταθερό διάφραγμα. Ήταν επιφορτωμένη με ένα ρολό φωτοευαίσθητου χαρτιού πάνω στο οποίο μπορούσαν να αποτυπωθούν πολλές φωτογραφίες, τις οποίες αναλάμβανε το εργοστάσιο της Kodak να εμφανίσει και να τυπώσει. Το σύνθημα με το οποίο προωθήθηκε η νέα φωτογραφική μηχανή ήταν "εσείς πιέζετε το κουμπί, εμείς αναλαμβάνουμε τα υπόλοιπα". Η ανακάλυψη αυτή αποτέλεσε ορόσημο για την μαζική χρήση της φωτογραφικής μηχανής, ενώ είχε συμβολή και στην εμπορική ανάπτυξη της φωτογραφίας. Από την περίοδο αυτή μέχρι σήμερα ελάχιστες σημαντικές τροποποιήσεις συντελέστηκαν στη χημική φωτογραφία, με κυριότερη ίσως την τεχνική της έγχρωμης φωτογραφίας.
Έγχρωμη φωτογραφία
Η τεχνική της φωτογραφίας χρώματος εξερευνήθηκε σε ολόκληρη τη διάρκεια του 19ου αιώνα. Τα αρχικά πειράματα αποτύγχαναν να αποτρέψουν το χρώμα από την εξασθένιση. Η πρώτη φωτογραφία χρώματος αποτέλεσε γεγονός το 1861, χάρη στο φυσικό James Clerk Maxwell.
Μια από τις πρώτες μεθόδους για έγχρωμες φωτογραφίες περιλάμβανε τη χρήση συνολικά τριών φωτογραφικών μηχανών κάθε μια απο τις οποίες είχε ένα διαφορετικό φίλτρο χρώματος μπροστά από τον φακό. Το πρώτο έγχρωμο φιλμ (Autochrome) κυκλοφόρησε ως εμπορικό προϊόν το 1907 αλλά η σύσταση του ήταν διαφορετική από του μεταγενέστερου φιλμ Kodachrome, που κυκλοφόρησε το 1935 βασισμένο σε τρία επιχρωματισμένα στρώματα, το κάθε ένα ευαίσθητο σε ένα από τα τρία πρωτεύοντα χρώματα (μπλε, πράσινο και κόκκινο).
Τα έγχρωμα φιλμ διακρίνονται σε έγχρωμα αρνητικά ή έγχρωμα θετικά (ή διαφάνειες, slides).
Ψηφιακή φωτογραφία
Οι αισθητήρες αποτελούνται από έναν αριθμό μικροσκοπικών εικονοστοιχείων, στα οποία αναλύεται η εικόνα. Χρησιμοποιούνται εξειδικευμένα εικονοστοιχεία για κάθε ένα από τρία βασικά χρώματα. Κάθε ένα καταγράφει τις πληροφορίες σχετικά με την ένταση του εισερχόμενου φωτός από το συγκεκριμένο χρώμα. Στην συνέχεια μετατρέπεται η ένταση σε ένα δυαδικό αριθμό που αποτελεί τη μέτρησή της. Οι πληροφορίες αυτές μεταφέρονται στα ηλεκτρονικά κυκλώματα της μηχανής, τα οποία επεξεργάζονται και αποθηκεύουν την εικόνα σε μορφή αναγνώσιμη από άλλα μέσα. Η μορφή αυτή είναι μία σειρά δυαδικών αριθμών κατάλληλα οργανωμένων, οι οποίοι αποθηκεύονται σε ειδική προσθαφαιρούμενη ηλεκτρονική κάρτα μνήμης που φέρουν οι μηχανές αυτές. Στην συνέχεια, απ΄ αυτή την κάρτα, η φωτογραφία είναι έτοιμη να αναπαραχθεί, με τη βοήθεια αποκωδικοποιητών της μορφής αποθήκευσης, όπου χρειάζεται: είτε στην οθόνη της ίδιας μηχανής, είτε, με μεταφορά, σε άλλα μέσα, π.χ., ηλεκτρονικούς υπολογιστές. Ορισμένες συνηθισμένες μορφές-τύποι αποθήκευσης σε ψηφιακά μέσα είναι οι: jpeg, tiff, bmp, gif, png.
Τα μέσα αναπαραγωγής της εικόνας είναι οι ίδιες οι φωτογραφικές μηχανές, οι οθόνες των ηλεκτρονικών υπολογιστών αλλά και μυριάδες μέσα ψηφιακής απεικόνισης. Για κάθε ένα από αυτά, χρειάζεται η προσαρμογή της μορφής καταγραφής στις απαιτήσεις του συστήματος.
Η πρώτη εμπορική ψηφιακή φωτογραφική μηχανή παρουσιάστηκε το 1990. Σήμερα, οι ψηφιακές μηχανές αποτελούν ευρύτατα διαδεδομένα καταναλωτικά προϊόντα, ενώ συνεχίζουν να εξελίσσονται ενσωματώνοντας επιπλέον δυνατότητες, καθώς και βιντεοσκόπηση, με ή χωρίς καταγραφή ήχου.
Είδη φωτογραφίας
thumb|right|Εκκλησία, του Άνσελ Άνταμς. Η φωτογραφία στην υπηρεσία της τέχνης. Μπορούμε να διακρίνουμε μερικούς από τους σπουδαιότερους τομείς της φωτογραφίας:
Επεξεργασία φωτογραφίας
Μετά την αποτύπωση της φωτογραφίας στο φιλμ πρέπει να ακολουθήσει η εμφάνιση του φιλμ, δηλαδή η επεξεργασία του για τη σταθεροποίηση της εικόνας, ώστε να μπορεί να εκτεθεί στο φως χωρίς να καταστραφεί. Στη συνέχεια, γίνεται η εκτύπωση κάθε καρέ σε φωτογραφικό χαρτί, δηλαδή χαρτί με κατάλληλες φωτοευαίσθητες επιστρώσεις. Αυτή γίνεται με την προβολή της εικόνας του αρνητικού πάνω στο εν λόγω χαρτί. Κατά τη διάρκεια αυτών των εργασιών είναι δυνατόν να γίνουν μια σειρά από παρεμβάσεις που μεταβάλλουν το τελικό αποτέλεσμα, δίνοντας ξεχωριστό χαρακτήρα.
Για τις ψηφιακές φωτογραφίες, είναι δυνατή η επεξεργασία με ψηφιακά μέσα. Αυτό μπορεί να γίνει είτε μέσα στην φωτογραφική μηχανή, είτε σε ηλεκτρονικό υπολογιστή. Για τον σκοπό αυτό, έχει αναπτυχθεί μία μεγάλη σειρά από προγράμματα.
Πνευματικά Δικαιώματα στη Φωτογραφία
Το προϊόν της Φωτογραφίας, ως Τέχνη και Τεχνική, υπόκειται σε πνευματικά δικαιώματα. Αυτά διέπονται από Κρατικές Νομοθεσίες, διαφορετικές σε κάθε κράτος αλλά και σε διεθνείς συνθήκες. Ειδικά στην Ελλάδα, τα πνευματικά δικαιώματα φωτογραφίας προστατεύονται από τα άρθρα του Νόμου 2121/1993 (παλιά ήταν ο Νόμος 2387/1920) και από ορισμένες τροποποιήσεις που περιλαμβάνονται στούς Νόμους 3057/2002 (άρθρο 81) και 3207/2003 (παράγραφος 33).
Μακεδονικός τάφος Συμβόλων
Ο Μακεδονικός τάφος Συμβόλων είναι ένας αρχαιολογικός χώρος ο οποίος βρίσκεται περίπου 6 χιλιόμετρα βορειοδυτικά από την Κομοτηνή, λίγο βορειότερα από το χωριό Σύμβολα. Ο τάφος χρονολογείται από το 4ο - αρχές 3ο αιώνα π.Χ. και κατασκευάστηκε κατά την περίοδο της μακεδονικής κυριαρχίας. Ο τάφος ανακαλύφθηκε το 1976 μετά από παράνομη ανασκαφή.
Παραπομπές
Κατηγορία:Αρχαιολογικοί τόποι στη Ροδόπη Κατηγορία:Αρχαία νεκροταφεία στην Ελλάδα
Τα ταξίδια του Γκιούλιβερ
Τα Ταξίδια του Γκιούλιβερ (Gulliver's Travels, πλήρης τίτλος: Travels into several Remote Nations of the World. In four parts. By Lemuel Gulliver, first a Surgeon, and then a Captain of several Ships· ελλ.: Ταξίδια σε αρκετές Μακρινές Χώρες του Κόσμου. Σε 4 μέρη. Του Λεμουέλ Γκιούλιβερ, πρώτα Χειρουργός και μετά Καπετάνιος αρκετών Πλοίων), είναι ένα μυθιστόρημα φαντασίας του Ιρλανδού συγγραφέα και κληρικού Τζόναθαν Σουίφτ, που εκδόθηκε για πρώτη φορά το 1726 και σε βελτιωμένη εκδοχή το 1735. Το έργο είναι τόσο μια σάτιρα για την ανθρώπινη φύση, όσο και μια παρωδία του είδους των «ταξιδιωτικών ιστοριών». Είναι το γνωστότερο διεθνώς έργο του Σουίφτ και θεωρείται ένα κλασικό έργο της Αγγλικής λογοτεχνίας.
Το βιβλίο έγινε δημοφιλές αμέσως μόλις εκδόθηκε (σε επιστολή του 1726 προς τον Σουίφτ αναφέρεται ότι «διαβάζεται παντού, από το υπουργικό συμβούλιο μέχρι το παιδικό δωμάτιο» ) και από τότε εκδίδεται συνεχώς.
Μέρος Α: Ταξίδι στη Λιλιπούτ
thumb|Τοιχογραφία που παριστάνει τον Γκιούλιβερ τριγυρισμένο από πολίτες της Λιλιπούτ.
Το βιβλίο αρχίζει με ένα σύντομο προοίμιο, στο οποίο ο Λεμουέλ Γκιούλιβερ (Γκάλιβερ), στο ύφος των αναγνωσμάτων της εποχής, δίνει μια σύνοψη της ζωής και της ιστορίας του πριν από τα ταξίδια του. Λέει ότι απολαμβάνει τα ταξίδια, παρότι αυτή η αγάπη είναι υπεύθυνη για την καταστροφή του. Κατά το πρώτο του ταξίδι, ο Γκιούλιβερ ξεβράζεται στην ακτή μετά από ένα ναυάγιο και βρίσκεται αιχμάλωτος μιας φυλής μικροσκοπικών ανθρώπων, λιγότερο από 6 ίντσες (περίπου 15 εκατοστά) ψηλών, οι οποίοι είναι κάτοικοι της νησιωτικής χώρας Λιλιπούτ. Αφού πρώτα τους δώσει διαβεβαιώσεις για την καλή συμπεριφορά του, του παραχωρείται μια κατοικία στη Λιλιπούτ και αναδεικνύεται σε ευνοούμενο της βασιλικής αυλής. Από το σημείο αυτό, το βιβλίο ακολουθεί τις παρατηρήσεις του Γκιούλιβερ στην αυλή. Του δίνεται η άδεια να περιφέρεται στην πρωτεύουσα υπό τον όρο ότι δεν θα βλάπτει τους κατοίκους. Ο Γκιούλιβερ βοηθά τους Λιλιπούτειους να υποτάξουν τους γείτονές τους Blefuscudians κλέβοντας τον στόλο τους. Αρνείται ωστόσο να καταστήσει την επίσης νησιωτική χώρα Blefuscu επαρχία της Λιλιπούτ, δυσαρεστώντας έτσι τον βασιλιά και την αυλή. Ο Γκιούλιβερ κατηγορείται για προδοσία επειδή «χύνει νερά» στην πρωτεύουσα (παρότι έσβηνε μια πυρκαγιά σώζοντας αναρίθμητες ζωές), μεταξύ άλλων «εγκλημάτων», και καταδικάζεται να τυφλωθεί. Με τη βοήθεια ενός ευγενικού φίλου, ο Γκιούλιβερ δραπετεύει στο Blefuscu, όπου επισημαίνει μια εγκαταλειμμένη βάρκα, με την οποία ανοίγεται στο πέλαγος και τελικά διασώζεται από ένα περαστικό πλοίο, που τον μεταφέρει με ασφάλεια στην πατρίδα του.
Αυτό το μέρος των Ταξιδιών είναι εκτός των άλλων μια πολιτική σάτιρα με υπαινιγμούς σε επίκαιρα τότε γεγονότα (βλ. παρακάτω).
Μέρος Β: Ταξίδι στο Μπρομπντινγκνάγκ
Το ιστιοφόρο Περιπέτεια βγαίνει από τη ρότα του μετά από θύελλες και αναγκάζεται να πιάσει σε κάποια στεριά για νερό. Ο Γκιούλιβερ εγκαταλείπεται από τους συντρόφους του, οπότε τον βρίσκει ένας κτηματίας που έχει ύψος 72 πόδια (περίπου 22 μέτρα). Ο αγρότης φέρνει τον Γκιούλιβερ σπίτι και η κόρη του τον περιποιείται. Ο αγρότης τον μεταχειρίζεται ως αξιοπερίεργο και τον επιδεικνύει κερδίζοντας χρήματα. Η ύπαρξή του γίνεται ευρύτερα γνωστή, οπότε η βασίλισσα του Μπρομπντινγκνάγκ θέλει να δει το σόου. Συμπαθεί τον Γκιούλιβερ και τον παίρνει μαζί της ως ευνοούμενο της βασιλικής αυλής.
Επειδή ο Γκιούλιβερ είναι πολύ μικρός για να χρησιμοποιεί τις τεράστιες καρέκλες και μαχαιροπήρουνά τους, η βασίλισσα παραγγέλνει την κατασκευή ενός σπιτιού στα μέτρα του, ώστε να μπορεί να μεταφέρεται μέσα σε αυτό. Αυτό το σπιτάκι αναφέρεται ως το «κουτί ταξιδίου» του. Μεταξύ μικροπεριπετειών, όπως η απόκρουση γιγαντιαίων σφηκών και η απαγωγή του στη στέγη από έναν πίθηκο, ο Γκιούλιβερ συζητά την κατάσταση στην Ευρώπη με τον βασιλιά. Ο βασιλιάς δυσαρεστείται με τις περιγραφές του για την Ευρώπη, ιδιαίτερα όταν μαθαίνει για τη χρήση πυροβόλων όπλων και κανονιών εκεί. Σε μια εκδρομή στην ακρογιαλιά, το κουτί ταξιδίου αρπάζεται από ένα γιγαντιαίο αετό, που ρίχνει τον Γκιούλιβερ και το κουτί του στη θάλασσα, από όπου τον περιμαζεύουν κάποιοι ναυτικοί και τον επιστρέφουν στην Αγγλία.
Μέρος Γ: Ταξίδι στη Λαπούτα, το Μπαλνιμπαρμπί, το Λουγκνάγκ, το Γκλουμπντουμπντρίμπ και την Ιαπωνία
thumb|Ο Γκιούλιβερ ανακαλύπτει τη Λαπούτα, το ιπτάμενο νησί (εικονογράφηση του J.J. Grandville).
Το πλοίο του Γκιούλιβερ δέχεται επίθεση πειρατών, με αποτέλεσμα ο ήρωάς μας να αποκλεισθεί σε ένα βραχώδες ερημονήσι κοντά στις Ινδίες. Ευτυχώς διασώζεται από το ιπτάμενο νησί της Λαπούτα, ένα βασίλειο αφοσιωμένο στις τέχνες της μουσικής και των μαθηματικών, αλλά ανίκανο να τις χρησιμοποιήσει για πρακτικούς σκοπούς. (Το "La puta" είναι η ισπανική και ιταλική λέξη για την πόρνη. Σε αυτό το μέρος του έργου ο Σουίφτ επιτίθεται στον ορθολογισμό και στο κίνημα του ντεϊσμού.)
Η μέθοδος που ακολουθείται από το βασίλειο της Λαπούτα να πετάνε βράχια σε επαναστατημένες πόλεις στην επιφάνεια της γης φαίνεται να συνιστά την πρώτη φορά που ο αεροπορικός βομβαρδισμός επινοείται ως μέθοδος διεξαγωγής πολέμου. Ενώ βρίσκεται εκεί, ο Γκιούλιβερ περιηγείται τη χώρα ως φιλοξενούμενος ενός χαμηλόβαθμου αυλικού και βλέπει τα ερείπια που σωρεύει η τυφλή επιδίωξη της Επιστήμης χωρίς πρακτικά αποτελέσματα, σε μία σάτιρα της γραφειοκρατίας και της Βασιλικής Εταιρείας και των πειραμάτων της. Στη Μεγάλη Ακαδημία του Λαγκάντο, υπέρογκοι πόροι και ανθρώπινο δυναμικό δαπανώνται σε έρευνες πάνω σε τελείως παράλογα προγράμματα, όπως είναι η εξαγωγή ηλιαχτίδων από τα αγγούρια, το μαλάκωμα του μαρμάρου για να χρησιμοποιείται στα μαξιλάρια, η εκμάθηση του πώς να ανακατεύουμε χρώματα κρίνοντας από τη μυρωδιά, ή η αποκάλυψη πολιτικών συνωμοσιών από την εξέταση των κοπράνων ύποπτων ανθρώπων.
Στη συνέχεια ο Γκιούλιβερ οδηγείται στο Μπαλνιμπαρμπί για να περιμένει εκεί κάποιον έμπορο που μπορεί να τον πάρει μαζί του στην Ιαπωνία. Κατά τη διάρκεια της αναμονής, ο Γκιούλιβερ κάνει ένα μικρό «παράπλευρο» ταξίδι στη νήσο Γκλουμπντουμπντρίμπ, όπου επισκέπτεται την κατοικία ενός μάγου και συζητά περί Ιστορίας με τα φαντάσματα ιστορικών μορφών του παρελθόντος, το πιο φανερό παράδειγμα του θέματος «αρχαίοι έναντι σύγχρονων» στο βιβλίο. Στο Λουγκνάγκ, συναντά τους «στρούλντμπρουγκς», κάτι δυστυχείς που είναι αθάνατοι αλλά όχι «για πάντα νέοι», μάλλον για πάντα γέροι, με όλες τις αναπηρίες των γηρατειών και θεωρούμενοι νομικώς νεκροί στην ηλικία των ογδόντα. Μετά την Ιαπωνία, ο Γκιούλιβερ επιστρέφει σπίτι του, αποφασισμένος να μείνει εκεί για τις υπόλοιπες μέρες της ζωής του.
Μέρος Δ: Ταξίδι στη Χώρα των Χουίνμς
thumb|Ο Γκιούλιβερ συζητά με Χουίνμς (εικονογράφηση του 1856 από τον J.J. Grandville.)
Παρά την πρόθεσή του να παραμείνει πια στο σπίτι του, ο Γκιούλιβερ επιστρέφει στη θάλασσα ως πλοίαρχος ενός εμπόρου, καθώς βαριέται με την εργασία του ως γιατρού! Σε αυτό το ταξίδι αντιμετωπίζει την ανταρσία του πληρώματός του, που τον κρατούν υπό περιορισμό για κάποιο διάστημα και στη συνέχεια αποφασίζουν να τον εγκαταλείψουν στην πρώτη στεριά που θα βρουν και να συνεχίσουν ως πειρατές. Ο Γκιούλιβερ εγκαταλείπεται μέσα σε μια βάρκα και στη στεριά συναντά αρχικώς μια φυλή (φαινομενικά) φρικωδώς παραμορφωμένων και άγριων ανθρωποειδών πλασμάτων. Λίγο αργότερα συναντά ένα άλογο και καταλαβαίνει ότι τα άλογα εδώ αποκαλούν τους εαυτούς τους Χουίνμς (Houyhnhms, που στη δική τους γλώσσα σημαίνει «η τελειότητα της Φύσης»), και ότι είναι τα αφεντικά, ενώ τα παραμορφωμένα ανθρωποειδή, που ονομάζονται «Γιαχού» (Yahoo), είναι ανθρώπινα πλάσματα στην ταπεινότερη μορφή τους.
CSI: Λας Βέγκας
Το CSI: Λας Βέγκας είναι μια αστυνομική σειρά αμερικάνικης παραγωγής που έκανε πρεμιέρα στις 6 Οκτωβρίου 2000 και προβάλλεται μέχρι και σήμερα. Είναι το πρώτο και παλαιότερο CSI της τριλογίας. Ο κανονικός του τίτλος είναι CSI: Crime Scene Investigation και η σειρά προβάλλεται από το αμερικάνικο κανάλι CBS.
Τα ταξίδια του Γκιούλιβερ
Μέρος Δ: Ταξίδι στη Χώρα των Χουίνμς
Στη συνέχεια ο Γκιούλιβερ διασώζεται παρά τη θέλησή του από ένα πορτογαλικό πλοίο και εκπλήσσεται όταν διαπιστώνει πως ο πλοίαρχος Πέντρο ντε Μεντέζ, ένας «Γιαχού», είναι ένα σοφό, ευγενικό και γενναιόδωρο πρόσωπο. Ο ήρωάς μας επιστρέφει σπίτι του στην Αγγλία, αλλά δεν μπορεί να συμφιλιωθεί με την ιδέα να ζει ανάμεσα σε Γιαχού και γίνεται ένας μονόχνωτος, κλεισμένος στο σπίτι του, που αποφεύγει την οικογένεια, ακόμα και τη σύζυγό του, και που περνά αρκετές ώρες την ημέρα μιλώντας με τα άλογα στον στάβλο του.
CSI: Λας Βέγκας
Πλοκή
Η ομάδα του Γκιλ Γκρίσομ (Γουλίαμ Πήτερσον), του επικεφαλής, απαρτίζεται από την Κάθριν Γουίλοους (Μαργκ Χέλγκενμπεργκερ), ειδική στις εγκληματολογικές υποθέσεις, τον Γουόρικ Μπράουν (Γκάρι Ντόρνταν), οξυδερκή αναλυτή και παθιασμένο με την έρευνα, τον όμορφο Νικ Στόουκς (Τζορτζ Ίντζ), την Σάρα Σάιντλ (Τζόρτζια Φοξ), την έμπιστη συνεργάτη του Γκρίσομ, η οποία συχνά ακολουθεί δικές της ανορθόδοξες μεθόδους για να φτάσει στη λύση των υποθέσεων. Η επίλεκτη ομάδα θα έρθει συχνά σε διαφωνία με τον αρχηγό Τζιμ Μπρας (Πωλ Γκιλφόϊλ), τον πρώην επικεφαλής τους, που πλέον έχει μετατεθεί στο Τμήμα Ανθρωποκτονιών. Η ομάδα του Γκιλ Γκρίσομ θα πρέπει να εξιχνιάσει κάθε έγκλημα και να βρει την λύση του μυστηρίου.